recursal/SuperWikiNEXT-32B huggingface dataset:
পাতি মথুরা, শিকারের জন্য এদের বিভিন্ন দেশে অবমুক্ত করা হয়েছে
যে সমস্ত বুনো পাখি খাদ্যের জন্য শিকার করা হয় বা শিকারের যোগ্য, তাদের **শিকারযোগ্য পাখি** বা **গেম বার্ড** বলে। বুনো এই অর্থে যে এরা গৃহপালিত নয়। এদের *গেম বার্ড* বলা হয় কারণ এদের শিকার করাটা অনেকসময় একধরনের বিনোদন হিসেবে গণ্য করা হয়। পৃথিবীর বিভিন্ন অঞ্চলে খাদ্য এবং বিনোদনের উদ্দেশ্যে পাখি শিকার করা হয়। অঞ্চল ভেদে কোন ধরনের পাখি শিকার করা যায় আর কোন ধরনের পাখি শিকার করা যায় না তা নির্ভর করে ঐ অঞ্চলে পাখির প্রাপ্যতা, বৈচিত্র্য, আঞ্চলিক স্বাদ, আবহাওয়া এবং শিকার আইনের ওপর। ইসলামে বলা হয়, 
যে সকল পাখি তার খাদ্য নখ দিয়ে ছিড়ে খায় সেইসব পাখি খাবার উপযুক্ত নয়। তবে যদি ছিড়ে না খেয়ে গিলে খায় তবে সেটা শিকার করার উপযুক্ত।

ইতিহাস
------

খেলনা হাঁস ব্যবহার করে হাঁস শিকার। পানিতে ভাসমান হাঁসগুলো আসলে খেলনা হাঁস।
হাঁস শিকার
প্রাচীন যুগে শিকার নির্ভর মানব সমাজে মানুষ পশুপাখি শিকার করে খাদ্য হিসেবে গ্রহণ করত। শেষ বরফ যুগের ইউরোপীয় গুহাচিত্রে হাঁস শিকারের চিত্র রয়েছে। খ্রিস্টপূর্ব ১৯০০ অব্দের মিশরীয় ম্যুরালে হাঁস শিকারের চিত্র অঙ্কিত হয়েছে। পরবর্তীকালে পাখির পালক অলঙ্কার হিসেবে ব্যবহৃত হয়েছে। গৃহপালনের পর থেকে শিকারের গুরুত্ব কমে এসেছে। তবে আধুনিক যুগেও মানুষের মধ্যে শিকার স্বভাব রয়ে গেছে, মানুষ এখন শিকার করে আনন্দ উপভোগের জন্য। তবে এখনও মাংসের জন্য বা বিক্রি করার জন্য পাখি শিকার করা হয়। পালকের কিছু ব্যবহার এখনও আছে।

শিকার কৌশল
----------

পাখি শিকার করার কৌশল নানা রকমের। জাল পেতে, ফাঁদ পেতে শিকার ধরা হয়। আবার বাজ, ঈগল ইত্যাদি শিকারী পাখি ব্যবহার করে শিকারযোগ্য পাখি জড়ো করে ব্যস্ত রাখা হয়। তারপর গুলি করে শিকার করা হয়। আলোর ফাঁদ, চলার পথে তার বেঁধে রেখে, নিক্ষেপণযোগ্য অস্ত্র নিক্ষেপ করেও শিকার ধরা যায়। এছাড়া পোষা পাখি দিয়ে বুনো পাখি ডেকে এনে শিকার করা হয়। কুকুর দিয়ে ভূচর পাখিদের শিকার করা যায়। নকল হাঁস দিয়েও হাঁস শিকার করা যায়।

বিভিন্ন প্রকার শিকারযোগ্য পাখি
------------------------------

হাঁসজাতীয় পাখিরা শিকারযোগ্য পাখিদের তালিকায় একটি বড় অংশ জুড়ে রয়েছে। এরা পরিযায়ী হয়ে এলে ঝাঁক বেঁধে আসে। ফলে জাল পেতে বা শটগানের ছররা দিয়ে একসাথে আনেক হাঁস ধরা যায়। এদের বাজারমূল্যও অনেক বেশি। অন্যান্য শিকারযোগ্য পাখিদের মধ্যে রয়েছে বনমোরগ, মথুরা, কোয়েল, তিতির, টার্কি, নাটাবটের ইত্যাদি। ফাঁদ, জাল পেতে বা গুলি করে এদের শিকার করা হয়। বুনো কবুতর, ঘুঘু ও হরিয়াল আকর্ষনীয় শিকার পাখি। এদের মাংস যথেষ্ট সুস্বাদু। এছাড়া পানকৌড়ি, বক, সারস, মানিকজোড় ইত্যাদিও শিকারযোগ্য পাখি। অন্যান্য জলচর পাখির মধ্যে কোড়া, জলমুরগি, ডাহুক, কালিম ইত্যাদি শিকার করা হয়। তবে পশ্চিমা বিশ্বে এরা শিকার পাখির অন্তর্ভুক্ত নয়। বেদে ও আদিবাসী সম্প্রদায়ের মানুষজন প্যাঁচাসহ অন্যান্য পাখি শিকার করে খাদ্যের যোগান দেয়।

তথ্যসূত্র
---------

1. ↑  *Waterfowl Ecology and Management* (1994) by Guy A. Baldassarre, Eric G. Bolen, D. Andrew Saunders, Pp. 3-6.

বহিঃসংযোগ
---------

* শিকারযোগ্য পাখির আলোকচিত্র, ন্যাশনাল জিওগ্রাফিক।
* The Game Bird List
* Game Birds, Natural England.
* Migratory Game Birds, IOWA Department of Natural Resources.
**পশ্চিমবঙ্গ রাজ্য বিদ্যুৎ পর্ষদ** (ডব্লিউএসইবি) একটি সরকারি বিদ্যুৎ নিয়মন পর্ষদ। ১৯৫৫ সালের ১ মে প্রতিষ্ঠিত এই সংস্থা ২০০৭ সালের ৩১ মার্চ পর্যন্ত পশ্চিমবঙ্গে সক্রিয় ছিল। বর্তমানে পুনর্গঠনের পর এই সংস্থা দুটি কোম্পানিতে বিভক্ত: **পশ্চিমবঙ্গ রাজ্য বিদ্যুৎ প্রেরণ কোম্পানি (ডব্লিউবিএসইটিসিএল)** ও **পশ্চিমবঙ্গ রাজ্য বিদ্যুৎ বিতরণ কোম্পানি (ডব্লিউবিএসইডিসিএল)**। পশ্চিমবঙ্গ বিদ্যুৎ সংস্কার স্কিম, ২০০৭-এর অধীনে ২০০৭ সালের ১ এপ্রিল থেকে এই বিভাজন কার্যকর হয়েছে।

**পশ্চিমবঙ্গ রাজ্য বিদ্যুৎ প্রেরণ কোম্পানি (ডব্লিউবিএসইটিসিএল)** পশ্চিমবঙ্গে ৬৬ কেভি, ১৩২ কেভি, ২২০ কেভি ও ৪০০ কেভি বিদ্যুৎ প্রেরণের দায়িত্বে নিযুক্ত। এই সংস্থা ভারত সরকারের বিদ্যুৎ মন্ত্রক থেকে ভারতে ট্রানসমিশন লাইসেন্স হিসেবে ২০০৭-২০০৮ সালের বেস্ট পাওয়ার অ্যাভেলিবিলিটি অ্যাওয়ার্ড (গোল্ড শিল্ড) পেয়েছে।

**পশ্চিমবঙ্গ রাজ্য বিদ্যুৎ বিতরণ কোম্পানি (ডব্লিউবিএসইডিসিএল)** পশ্চিমবঙ্গে ৩৩ কেভি ও তার থেকে কম বিদ্যুত বিতরণের দায়িত্বে নিযুক্ত। বর্তমানে রাজ্যের বিদ্যুৎ গ্রাহকের সংখ্যা ১ কোটির অধিক। এই সংস্থা বিদ্যুৎক্ষেত্র সংস্কার উদ্যোগ গ্রহণের জন্য পাওয়ার ইন্ডিয়া ২০০৮ একসিলেন্স অ্যাওয়ার্ড পেয়েছে।

পাদটীকা
-------

1. ↑  Circular   ওয়েব্যাক মেশিনে আর্কাইভকৃত ২৯ ডিসেম্বর ২০০৯ তারিখে
2. ↑

বহিঃসংযোগ
---------

* কোম্পানি বিভাজনের অধ্যাদেশ
তৎকালীন ব্রিটিশ আমলে পুঠিয়া (রাজশাহী) রাজ ষ্টেটের জমিদার মহারাণী হেমন্ত কুমারী দেবীর দানকৃত জমির উপর ১৯৩৫ সনের ৫ ডিসেম্বর বিদ্যালয়টি প্রতিষ্ঠিত হয়। এদিন বিদ্যালয়ের ভিত্তি প্রস্তর স্থাপন করেন ব্রিটিশ বিভাগীয় কমিশনার মি: ডব্লিউ. এইচ. নেলসন, আইসিএস । সাথে ছিলেন রাজা বাহাদুর স্বর্গত: সচীন্দ্র নারায়ণ সন্ন্যাল ও জেলা ম্যাজিস্ট্রেট মি: ডাউ, আইসিএস। জমিদার মহারাণীর পক্ষে শচীন্দ্র নারায়ণ সন্ন্যাল বিদ্যালয়কে ৭ একর জমি লিখে দেন। ১৯৩৭ সনে স্কুলটি কলকাতা বিশ্ববিদ্যালয়ের অনুমোদন লাভ করে।

১৯৫৮-৫৯ সনে যুক্তরাষ্ট্রের ফোর্ড ফাউন্ডেশন এর সাথে চুক্তি অনুযায়ী দেশের শিক্ষা ক্ষেত্রে বহুমুখী কার্যক্রম প্রবর্তনের উদ্দেশ্যে এবং নিজ নিজ এলাকায় স্কুলগুলো বহুমুখী পাঠ্যক্রম প্রবর্তনের ব্যাপারে আদর্শ হিসেবে কাজ করে মাধ্যমিক শিক্ষায় গুরুত্বপূর্ণ ভূমিকা পালন করার লক্ষ্যে দেশের বিভিন্ন এলাকা থেকে মোট ৫টি বেসরকারি পথপ্রদর্শক বিদ্যালয় নির্বাচিত করা হয়। অত্র বিদ্যালয়টি তার স্বকীয় বৈশিষ্ট্য ও বহুমুখী কার্যক্রমের স্বীকৃতি স্বরূপ সে সময়ে (১৯৫৯-৬২) সনে দেশের অন্যতম পাইলট উচ্চ বিদ্যালয় হিসেবে নির্বাচিত হয়।

১৯৮১ সনের ১ জানুয়ারি বিদ্যালয়টি সরকারি করা হয় এবং ১৯৮১ সনের ২৮মে আনুষ্ঠানিকভাবে স্কুলের সকল স্থাবর অস্থার সম্পত্তি ‘ডিড অব গিফট’ এর মাধ্যমে গণপ্রজাতন্ত্রী বাংলাদেশ সরকারের মহামান্য রাষ্ট্রপতি বরাবর হস্তান্তর করা হয়। পরবর্তী সময়ে মহারাণী হেমন্ত কুমারী সরকারী পাইলট উচ্চ বিদ্যালয় সংক্ষিপ্ত করে রাখা হয় **এম.এইচ.কে. সরকারী পাইলট উচ্চ বিদ্যালয়**।

অবস্থান
-------

বাংলাদেশের রাজধানী ঢাকা থেকে ১৬৭ কিলোমিটার দূরে জামালপুর জেলার রানাগাছা ইউনিয়নে বিদ্যালয়টির অবস্থান। বিভাগীয় শহর ময়মনসিংহ এবং জেলা শহর জামালপুর থেকে এটির দূরত্ব যথাক্রমে ৪৭ কিলোমিটার ও ১২ কিলোমিটার।

ইতিহাস
------

প্রাতিষ্ঠানিক ব্যবস্থা
----------------------

তথ্যসূত্র
---------

বহিঃসংযোগ
---------
**পারমাণবিকৌশল** - প্রারম্ভিক অবস্থান। চিত্রে *ক্ষেপণাস্ত্র* উল্টোনো রাজা হিসেবে চিহ্নিত করা হয়েছে
১৯৭২ খ্রিষ্টাব্দে রবার্ট মন্টে মার্সাই দ্বারা উদ্ভাবিত **পারমাণবিকৌশল** বা **স্ট্র্যাটোমিক** এক ভিন্ন ধরনের দাবা খেলা বিশেষ।

 এই খেলায় দাবার সাথে আধুনিক যুদ্ধের অস্ত্রশস্ত্রের ধারণা যোগ করা হয়েছে।

খেলার নিয়ম
-----------

এই খেলা ১০×১০ দাবা বোর্ডে দাবার সমস্ত গুটি নিয়ে খেলা হয়। এর সঙ্গে প্রতি খেলোয়াড় দুটি করে *ক্ষেপণাস্ত্র* বা *নিউক্লীয়া* গুটি এবং দুটি করে অতিরিক্ত বোড়ে পায়। সাধারণ দাবার সমস্ত নিয়মাবলী এই খেলায় প্রযোজ্য। তবে বোড়ের উত্তরণ দশমের সারির বদলে নবম সারিতে বা র‍্যাঙ্কে হয় এবং বোড়ে থেকে ক্ষেপণাস্ত্রতেও উত্তরণ করা যায়। ক্ষেপণাস্ত্র সাধারণতঃ রাজার মত প্রতি দানে যে কোন দিকে এক ঘর পর্যন্ত যেতে পারে এবং অন্যান্য গুটির মতো অন্য গুটি দ্বারা উচ্ছেদ হতে পারে।

### ক্ষেপণাস্ত্র উৎক্ষেপণ

ক্ষেপণাস্ত্র গুটির বিশেষ ক্ষমতা হল উৎক্ষেপণ। উৎক্ষেপণের দুটি পূর্বশর্ত রয়েছে - ১) উৎক্ষেপণের আগে বোড়ে ছাড়া অন্য যে কোন একট গুটির উচ্ছেদ হতে হবে, ২) ক্ষেপণাস্ত্রকে প্রতিপক্ষের গুটি দ্বারা আক্রান্ত হওয়া চলবে না। এই দুই পূর্বশর্ত পূরণ হলে কোন খেলোয়াড় যে কোন সময় যে কোন ঘরে ক্ষেপণাস্ত্র উৎক্ষেপণ করতে পারে। 
উৎক্ষেপিত ক্ষেপণাস্ত্র তার লক্ষ্যে অবস্থিত গুটি এবং তার সংলগ্ন ৩×৩ ঘরগুলিতে অবস্থিত উভয় দলের গুটিকে উচ্ছেদ করতে পারে। একমাত্র রাজাকে উচ্ছেদ করতে ক্ষেপণাস্ত্র পারে না। উৎক্ষেপণের ফলে ক্ষেপণাস্ত্রটি নিজেও উচ্ছেদ হয়ে যায়।

তথ্যসূত্র
---------

1. ↑  প্রিচার্ড, ডেভিড (১৯৯৪)। *The Encyclopedia of Chess Variants*। Games & Puzzles Publications। পৃষ্ঠা ২৯৩। আইএসবিএন 0-9524142-0-1।
2. ↑  প্রিচার্ড, ডেভিড (২০০৭)। *The Classified Encyclopedia of Chess Variants*। John Beasley। পৃষ্ঠা ১৫২। আইএসবিএন 978-0-9555168-0-1।
3. ↑  কাজাউঁ, জাঁ-লুই (২০০০)। *Guide des échecs exotiques & insolites* [*Exotic & unusual chess Guide*] (French ভাষায়)। Chiron। আইএসবিএন 978-2702706282। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------

* Stratomic Chess by Bo Leuf and revised by Jean-Louis Cazaux, *The Chess Variant Pages*
* Pathguy.com এড ফ্রাইডল্যান্ডারের পারমাণবিকৌশল প্রোগ্রাম
ভিগর্স অঙ্কিত টুক্যান, ১৮৩১, ক্যানভাসে তেলরং
**নিকোলাস আইলওয়ার্ড ভিগর্স** (১৭৮৫ – ২৬ অক্টোবর ১৮৪০) একজন আইরিশ প্রাণিবিদ ও রাজনৈতিক ব্যক্তিত্ব।

প্রারম্ভিক জীবন
---------------

১৭৮৫ সালে আয়ারল্যান্ডের কার্লো কাউন্টিতে ভিগর্সের জন্ম। তিনি অক্সফোর্ডের ট্রিনিটি কলেজে পড়াশোনা করেন। ১৮০৯ থেকে ১৮১১ সাল পর্যন্ত তিনি সেনাবাহিনীতে কর্মরত থাকেন। এরপর তিনি অক্সফোর্ডে ফিরে আসেন এবং ১৮১৫ সালে স্নাতক ডিগ্রী লাভ করেন। আইনজীবী হিসেবে কিছুদিন কাটানোর পর ১৮৩২ সালে বেসামরিক আইনের উপর ডক্টরেট ডিগ্রী লাভ করেন।

প্রাণিবিজ্ঞান
-------------

ভিগর্স বর্ণিত "স্যাবিনের চ্যাগা", ১৮২৫ সালে টমাস বেউইক অঙ্কিত, *হিস্ট্রি অব ব্রিটিশ বার্ডস*
নিকোলাস আইলওয়ার্ড ভিগর্স ১৮২৬ সালে প্রতিষ্ঠিত জুলজিক্যাল সোসাইটি অব লন্ডনের অন্যতম প্রতিষ্ঠাতা। ১৮৩৩ সাল পর্যন্ত তিনি ছিলেন এর প্রথম সচিব। একই বছর তিনি রয়েল এন্টমোলজিক্যাল সোসাইটি অব লন্ডন প্রতিষ্ঠা করেন। তিনি একই সাথে লিনিয়ান সোসাইটি ও রয়েল সোসাইটির ফেলো ছিলেন। তিনি প্রায় ৪০টি নিবন্ধ রচনা করেন যার বেশিরভাগই পক্ষীবিজ্ঞানের উপর রচিত। তিনি প্রায় ১১০ প্রজাতির পাখি সম্পর্কে বর্ণনা করেন। পক্ষীবিজ্ঞানের ইতিহাসে প্রথম ৩০ জন বিজ্ঞানীর মধ্যে তিনি একজন। জন গুল্ডের *আ সেঞ্চুরি অব বার্ডস ফ্রম দ্যা হিমালায়া মাউন্টেইন্স* (১৮৩০–৩২) গ্রন্থ রচনায় সহযোগিতা করেন।

*স্যাবিনের চ্যাগা* নামে নতুন একটি পাখির বর্ণনা দেন তিনি। পরে ১৮৮৫ সালে ব্যারেট-হ্যামিল্টন ও ১৯২৬ সালে রবার্ট মেইনার্ৎসেন পাখিটিকে পাতি চ্যাগা বলে চিহ্নিত করেন।১৯৪৫ সালে প্রজাতিটি উইলসনের চ্যাগা বলে প্রমাণিত হয়। ১৮২৫ সালে তিনি কে প্রজাতিটির চামড়া ধার দেন যাতে বেউইক *হিস্ট্রি অব ব্রিটিশ বার্ডস* গ্রন্থে পাখিটির ছবি আঁকতে পারেন।

তথ্যসূত্র
---------

1. ↑  Nicholas Aylward Vigors M.P. (1786-1840)[*স্থায়ীভাবে অকার্যকর সংযোগ*] by Brother P. J, Kavanagh, M.A. Carlow County - Ireland Genealogical Projects
2. ↑  Vigors, NA (১৮২৫)। "XXVI. A Description of a new Species of Scolopax lately discovered in the British Islands: with Observations on the Anas glocitans of Pallas, and a Description of the Female of that Species."। *Transactions of the Linnean Society of London*। **14** (3): 556–562।  অজানা প্যারামিটার `|month=` উপেক্ষা করা হয়েছে (সাহায্য)
3. ↑  Barrett-Hamilton, GEH (১৮৯৫)। "Sabine's Snipe. Gallinago Coelestis, var. Sabinii" (পিডিএফ)। *The Irish Naturalist*। **4** (1): 12–17।  অজানা প্যারামিটার `|month=` উপেক্ষা করা হয়েছে (সাহায্য)
4. ↑  "General Notes" (পিডিএফ)। *The Wilson Bulletin*। **57** (1): 75–76। ১৯৪৫।  অজানা প্যারামিটার `|month=` উপেক্ষা করা হয়েছে (সাহায্য)

আরও দেখুন
---------

* Kavanagh, P. J. (১৯৮৩)। "Nicholas Aylward Vigors, MP, 1786-1840"। *Carloviana: [Journal of the Old Carlow Society]*। **30**: 15–19।
* *Parliamentary Election Results in Ireland, 1801-1922*, edited by B.M. Walker (Royal Irish Academy 1978)
১৯৮৯ সালে মুক্তি পায় ডেভিড ওয়েব পরিচালিত অস্ট্রেলীয় চলচ্চিত্র 'দ্য স্যালুট অব দ্য জুগার'। যার মার্কিন নাম 'দ্য ব্লাড অব হিরোজ'।  সেখানে এক অদ্ভুত রকমের খেলা দেখিয়েছিলেন পরিচালক ডেভিড ওয়েব। কুকুরের খুলি নিয়ে সেই খেলায় খেলোয়াড়রা একে অপরের সঙ্গে মারামারি করত। সেই চলচ্চিত্র দ্বারা অনুপ্রাণিত হয়েই উদ্ভাবন হয় **জুগার** খেলাটির। সিনেমার খেলাকে বাস্তব জীবনে নিয়ে আসে জার্মানি আর যুক্তরাষ্ট্র। পরে অস্ট্রেলিয়াও যোগ দেয় তাদের সঙ্গে। এরপর খেলাটি আয়ারল্যান্ডস, যুক্তরাজ্য, ডেনমার্ক, স্পেন, কোস্টারিকা সহ ইউরোপের বহু দেশে জনপ্রিয়তা পেতে শুরু করে।
এই খেলাটি খেলতে দরকার পড়ে বেশকটি উপকরণের। প্রথমে দরকার পড়বে স্কাল বা খুলির। সিনেমায় কুকুরের মাথার খুলি নিয়ে খেলতে দেখা গেলেও এই স্কাল কিন্তু খুলি নয়। তবে জার্মানি ও আয়ারল্যান্ডসে সত্যি সত্যি কুকুরের খুলি থেকে বানানো বল দিয়েও কখনো কখনো খেলা হয়। তবে খুলি আকৃতির যেকোনো বল দিয়েই জুগার খেলা যায়।

দ্বিতীয়ত আসবে স্টেক বা লাঠির নাম। এমনভাবে স্টেকটি বানানো হয়, যাতে স্টেকের একটি প্রান্ত দিয়ে বল কিংবা খেলোয়াড়ের গায়ে আঘাত করা যায়। আর থাকে বিশেষ এক ধরনের গোলাকার অস্ত্র। তবে এই লাঠি কিংবা অস্ত্রটি এমনভাবে বানানো হয়, যেন কারও গায়ে আঘাত করলে ব্যথা পাওয়া না যায়। আর গোলাকার বস্তুটিকে দড়ির একপ্রান্তে ঝোলানো হয়। তবে দড়ির দৈর্ঘ্য আর বস্তুটির আয়তন কেমন হবে, তার নিয়ম একেক দেশে একেক রকম। আর এটাই ছবি খেলার সঙ্গে বাস্তবের পার্থক্য। প্রত্যেক দলে আটজন করে খেলোয়াড় থাকবেন। তবে একসঙ্গে মাঠে নামতে পারবেন পাঁচজন। তাঁদের মধ্যে একজন খেলোয়াড়ের হাতেই কেবল কোনো অস্ত্র থাকবে না। আর তারই রয়েছে খুলি ধরার অধিকার। তবে যখন যার হাতে লাঠি কিংবা অস্ত্র থাকবে না, তখনই সে খুলিটি হাতে নিতে পারবেন। আর অবশিষ্ট চারজন লাঠি কিংবা অস্ত্রটি নিয়ে মাঠে নামবেন। অবশিষ্ট তিনজন খেলোয়াড় বদলি খেলোয়াড় হিসেবে মাঠে নামতে পারবেন।

যে মাঠে খেলা হবে তার দুই প্রান্তে দুই দলের দুটি নির্দেশক খুঁটি থাকবে। খেলার মূল লক্ষ্য হলো সেই খুঁটিতে খুলিটি স্পর্শ করানো। নির্ধারিত সময়ের মধ্যে যে দল যতবার খুলি দিয়ে খুঁটি স্পর্শ করাতে পারবে তারাই হবে বিজয়ী। কিন্তু যে খেলোয়াড়ের হাতে বল থাকবে, প্রতিপক্ষ তাকে লাঠি দিয়ে আঘাত করবে। আর আঘাত করার সঙ্গে সঙ্গে তাকে হাত তুলে মাঠে বসে পড়তে হবে। পরে আবার সুযোগ পাওয়া মাত্রই উঠে দাঁড়িয়ে খেলা শুরু করা যাবে।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৮ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০২১।
2. ↑
ল্যাবিয়াল পাম্প**ক্লিটোরাল পাম্প** হল যৌন আনন্দের জন্য নকশা করা একটি যৌন খেলনা যা ক্লিটোরিসে শোষন তৈরি করতে এবং রক্তের প্রবাহ এবং সংবেদনশীলতা বাড়াতে প্রয়োগ করা হয়। একটি ক্লিটোরাল পাম্প ক্লিটোরাল হুড সহ সমগ্র বাহ্যিক ভগাঙ্কুরে ব্যবহার করার জন্য নকশা করা হয়েছে।  পাম্পের অন্যান্য নকশা ল্যাবিয়া (মাইনোরা এবং মেজোরা উভয়ই), সম্পূর্ণ ভালভা  এবং কিছু ক্ষেত্রে স্তনবৃন্তের জন্য বিদ্যমান। 

ক্লিটোরাল পাম্প, লিঙ্গ পাম্পের মতো, হস্তমৈথুন বা অন্যান্য যৌন কার্যকলাপের আগে বা সময় অস্থায়ী প্রভাবের জন্য ব্যবহার করা যেতে পারে। ক্লিটোরাল পাম্পটি যোনি মুখে বা যোনির ভিতরে প্রয়োগ করার জন্য নকশা করা হয়নি, কারণ এটি আঘাতের কারণ হতে পারে।

একটি ক্লিটোরাল পাম্প ব্যবহার পেলভিক ফ্লোর পেশীকে শক্তিশালী করতে এবং যোনি তৈলাক্ততা ধরে রাখতে সাহায্য করতে পারে যা বয়সের সাথে কমতে পারে। অ্যানোরগাসমিয়া বা যাদের কখনো অর্গাজম না হওয়া মহিলাদের যৌন সমস্যাগুলির চিকিত্সার জন্য চিকিত্সকরা প্রায়শই তাদের এটি ব্যবহারের পরামর্শ দেন। ডিভাইসের নিয়মিত ব্যবহারের মাধ্যমে যৌনাঙ্গে রক্তের প্রবাহ উন্নত করা যেতে পারে।

আরো দেখুন
---------

* ক্লিটোরাল বৃদ্ধির পদ্ধতি
* ডিলডো
* অর্গাজম

তথ্যসূত্র
---------

1. ↑  Barnes, Stephanie (২৮ ফেব্রুয়ারি ২০২১)। "What Is Clit Pumping? The Benefits & How To Use This Little-Known Sex Toy"। *mindbodygreen*।
2. ↑  Wallace, Megan (৮ ফেব্রুয়ারি ২০২২)। ।  `|শিরোনাম=` অনুপস্থিত বা খালি (সাহায্য)
**জুগুলার শিরা** মাথা থেকে অক্সিজেনবিহীন রক্ত উচ্চতর ভেনা ক্যাভার মাধ্যমে হৃৎপিণ্ডে নিয়ে আসে।

কাঠামো
------

জুগুলার শিরার দুটি সেট রয়েছে: বাহ্যিক এবং অভ্যন্তরীণ।
বাম এবং ডান বাহ্যিক জুগুলার শিরা সাবক্লাভিয়ান শিরায় সমাপ্ত হয় । অভ্যন্তরীণ জুগুলার শিরা সাবক্লাভিয়ান শিরাগুলির সাথে আরও মধ্যবর্তী অঞ্চলে ব্র্যাকিওসেফালিক শিরা গঠনের জন্য যোগদান করে। অবশেষে, বাম এবং ডান ব্র্যাকিওসেফালিক শিরা উচ্চতর ভেনা কাভা গঠনে অংশ নেয়, যা হৃৎপিণ্ডের ডান অলিন্দে অক্সিজেনবিহীন রক্ত সরবরাহ করে। 

### অভ্যন্তরীণ

অভ্যন্তরীণ জুগুলার শিরা ডুরা মেটারের সিগময়েড সাইনাস এবং মুখের সাধারণ শিরার অ্যানাস্টোমোসিস দ্বারা গঠিত। এটি মাথার খুলি অঞ্চলের জন্য শিরা সরবরাহ করে।

### বাহ্যিক

বাহ্যিক জুগুলার শিরা স্টার্নোক্লিডোমাস্টয়েড পেশীর উপর অবস্থিত।
এ অঞ্চলে একটি ক্ষুদ্র জুগুলার শিরা রয়েছে। তা হলো সামনের জুগুলার শিরা ।

ক্লিনিকাল গুরুত্ব
-----------------

জুগুলার শিরার চাপের তরঙ্গরুপ
জুগুলার শ্বাসনালীর চাপটি শিরার উপর পরোক্ষভাবে পর্যবেক্ষণ করা একটি চাপ। এটি রক্ত সংবহনতন্ত্রের রোগ এবং ফুসফুসের বিভিন্ন ধরনের রোগের পার্থক্য নির্ণয়ে কার্যকর হতে পারে ।

আরো দেখুন
---------

তথ্যসূত্র
---------

1. ↑  "Jugular vein definition - Medical Dictionary definitions of popular medical terms easily defined on MedTerms"। ২৫ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০২১।
**ক্লার্ক কিম্বার্লিং** একাধারে গণিতবিদ, সঙ্গীতজ্ঞ ও সঙ্গীত রচয়িতা। তিনি ১৯৪২ খ্রীস্টাব্দের ৭ই নভেম্বর যুক্তরাষ্ট্রের ইলিনয় অঙ্গরাজ্যের হিন্সডেল গ্রামে জন্মগ্রহণ করেন। ১৯৭০ খ্রিস্টাব্দ থেকে তিনি ইভান্সওয়াইল বিশ্ববিদ্যালয়ে গণিতের অধ্যাপকরূপে কর্মরত রয়েছেন। তিনি ত্রিভুজের কেন্দ্র, পূর্ণ সংখ্যার অনুক্রম এবং স্তোত্রবিদ্যা নিয়ে গবেষণা কার্য করছেন।

ক্লার্ক কিম্বার্লিং ইলিনয় ইন্সটিটিউট অব টেকনোলজি থেকে স্ক্লার উপপাদ্যের প্রবর্তক অ্যাইব স্ক্লারের তত্ত্বাবধানে ১৯৭০ খ্রীস্টাব্দে গণিতে পিএইচডি অর্জন করেন। কিম্বার্লিং ১৯৯৪ সাল থেকে ত্রিভুজের কেন্দ্র এবং তাদের গুণাবলি সম্পর্কে একটি তালিকা তৈরি করছেন আজকের দিনে যা অনলাইনে *ত্রিভুজ কেন্দ্রের বিশ্বকোষ* (Encyclopedia of Triangle Centers) নামে প্রকাশিত। তালিকাটিতে এ পর্যন্ত ৩৪১৯৬ টি ত্রিভুজ-কেন্দ্রের বিবরণ রয়েছে এবং তালিকাটি ক্রমশ বর্ধমান।

কাজ
---

* *Geometry in Action: A Discovery Approach Using The Geometer's Sketchpad* (জ্যামিতি নিয়ে)
* *Solos For...* (এই সিরিজের বেশ কয়েকটি সংখ্যক গ্রন্থ রয়েছে যেগুলো বিভিন্ন দেশ বা অঞ্চলের একক সুরের উপর রচিত। যেমন— *Solos for Flute Collection 5: American Melodies After 1865*)
* *Duets for Flutes or Recorders* (সঙ্গীত নিয়ে)

কিম্বার্লিং এর সোনালি ত্রিভুজ
-----------------------------

 একটি চরম সমদ্বিবাহু ত্রিভুজ যার কোণগুলো সোনালি অনুপাতের (Φ:1) বৈশিষ্ট্যযুক্ত।
রবার্ট সি. শান সোনালি অনুপাতের বাহু যুক্ত ত্রিভূজকে "*সোনালি ত্রিভুজ*" হিসেবে সংজ্ঞায়িত করেছেন। কিম্বার্লিং এক্ষেত্রে সোনালি অনুপাতের বাহুর পাশাপাশি সোনালি অনুপাতের কোণের ধারণাকে অন্তর্ভুক্ত করার মাধ্যমে সোনালি ত্রিভুজের সংজ্ঞাটিকে বিবর্ধিত করেছেন। অর্থাৎ কিম্বার্লিং "*দ্বিগুণ সোনালি ত্রিভুজের*" একটি ধারণার বর্ণনা দিয়েছেন যেখানে ত্রিভুজটির দুটি বাহু সোনালি অনুপাত যুক্ত এবং একই সাথে এর দুটি কোণও সোনালি অনুপাত যুক্ত।

তথ্যসূত্র
---------

1. ↑  Mathematics Genealogy Project
2. ↑  faculty.evansville.edu
3. ↑  Clark Kimberling. "A New Kind of Golden Triangle". In *Applications of Fibonacci Numbers: Proceedings of the Fourth International Conference on Fibonacci Numbers and Their Applications,* Wake Forest University (edited by G. E. Bergum, A. N. Philippou, and A. F. Horadam). Dordrecht, Netherlands: Kluwer, pp. 171–176, 1991.

* Clark Kimberling Professor of Mathematics, University of Evansville, 1800; Lincoln Avenue, Evansville, IN 47722

বহিঃসংযোগ
---------

* Encyclopedia of Triangle Centers
**মোহাম্মদ রাসেল মাহমুদ লিটন** (জন্ম: ৩০ নভেম্বর ১৯৯৪; **রাসেল মাহমুদ** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ জামালের হয়ে গোলরক্ষক হিসেবে খেলেন।

২০১৩–১৪ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। ২০১৫–১৬ মৌসুমে তিনি শেখ রাসেলে যোগদান করেছেন। শেখ রাসেলে মাত্র ১ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন, যেখানে তিনি ৮ ম্যাচে অংশগ্রহণ করেছেন। পরবর্তীকালে, তিনি চট্টগ্রাম আবাহনী, রহমতগঞ্জ এবং শেখ রাসেলের হয়ে খেলেছেন। ২০২২–২৩ মৌসুমে, তিনি শেখ রাসেল হতে বাংলাদেশী ক্লাব শেখ জামালে যোগদান করেছেন। 

২০১৪ সালে, লিটন বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।

প্রারম্ভিক জীবন
---------------

মোহাম্মদ রাসেল মাহমুদ লিটন ১৯৯৪ সালের ৩০শে নভেম্বর তারিখে বাংলাদেশে জন্মগ্রহণ করেছেন।

আন্তর্জাতিক ফুটবল
-----------------

লিটন বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি ৯ ম্যাচে অংশগ্রহণ করেছেন।

২০১৪ সালের ২৪শে অক্টোবর তারিখে, মাত্র ১৯ বছর ১০ মাস ২৫ দিন বয়সে, লিটন শ্রীলঙ্কার বিরুদ্ধে প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে লিটন সর্বমোট ২ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১৬ এপ্রিল ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১৪ | ২ | ০ |
| ২০১৫ | ৪ | ০ |
| সর্বমোট | ৬ | ০ |

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৫ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১৫।
2. ↑  "সংরক্ষণাগারভুক্ত অনুলিপি"। ৪ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১৫।

বহিঃসংযোগ
---------

* সকারওয়েতে রাসেল মাহমুদ লিটন (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে রাসেল মাহমুদ লিটন (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে রাসেল মাহমুদ লিটন (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে রাসেল মাহমুদ লিটন (ইংরেজি) উইকিউপাত্তে এটি সম্পাদনা করুন

| * দে
* স
শেখ জামাল ধানমন্ডি ক্লাব  – বর্তমান দল |
| --- |
| 
* ১ লিটন
* ২ রায়হান (অধি:)
* ৪ মুন্না
* ৫ তারেক
* ৬ আগিলার
* ৭ জুয়েল
* ৮ ভালিদজানভ
* ৯ স্টুয়ার্ট
* ১০ নবাব
* ১১ সুলায়মান
* ১২ কৌশিক
* ১৩ সাইদ
* ১৪ মান্নাফ
* ১৫ শাকিল
* ১৬ বিপুল
* ১৭ ফয়সাল
* ১৮ বাবু
* ১৯ সোহানুর
* ২০ নুরুল
* ২১ শাকিল
* ২২ সামিউল
* ২৩ ইসহাক
* ২৪ রফিকুর
* ২৫ খলিল
* ২৭ মনি
* ২৯ নাসির
* ৩০ নাঈম
* ৩১ সার্থক
* ৩২ ইমন
* ৩৩ হৃদয়
* ৬৭ পিয়াশ
* ৭০ নদির
* ম্যানেজার: মারুফুল

 |
প্রমথনাথ মিত্র
**প্রমথনাথ মিত্র** (জন্ম: ৩০ অক্টোবর ১৮৫৩ - মৃত্যূ: ২৩ সেপ্টেম্বর ১৯১০) ভারতে বিপ্লবী প্রতিষ্ঠান সংগঠনের গুরুত্বপূর্ণ ব্যক্তি ছিলেন। তিনি ব্যারিস্টার **পি মিত্র** নামেই অধিক পরিচিত ছিলেন।

প্রারম্ভিক জীবন
---------------

প্রমথনাথ মিত্র বর্তমান ভারতের পশ্চিমবঙ্গের উত্তর ২৪ পরগণা জেলার নৈহাটিতে জন্মগ্রহণ করেন। তার পিতার নাম বিপ্রদাস। ১৮৭৫ খ্রিষ্টাব্দে প্রমথনাথ ইংল্যান্ড থেকে ব্যারিস্টার হয়ে দেশে ফেরেন।

বিপ্লবী জীবন
------------

ইংল্যান্ডে পড়াশোনা করবার সময়ে তিনি আয়ারল্যান্ড এবং রাশিয়ার বিপ্লবীদের কথা জানতে পারেন এবং দেশে ফিরে বিপ্লবী দল গঠনের সংকল্প করেন। বিংশ শতকের প্রথম দিকে যে সব গুপ্ত সমিতি দেশে প্রতিষ্ঠিত হয়েছিল তিনি তাদের মধ্যে সংযোগ রক্ষা করতেন। ২৪ মার্চ ১৯০২ খ্রিষ্টাব্দে তিনি সতীশচন্দ্র বসু দ্বারা প্রতিষ্ঠিত ভারত অনুশীলন সমিতির অধিকর্তা নির্বাচিত হন। পরে এই সমিতির নাম বদল করে শুধু অনুশীলন সমিতি রাখা হয়। প্রমথনাথ এই সমিতির আর্থিক দায়িত্ব নিয়েছিলেন। তিনি অনুশীলন সমিতির ঢাকা শাখারও ডিরেক্টর নির্বাচিত হয়েছিলেন। ঢাকা অনুশীলন সমিতির পুলিনবিহারী দাস তারই প্রচেষ্টায় বিপ্লবী হয়েছিলেন।

১৯০৬ খ্রিষ্টাব্দে তিনি নিখিল বঙ্গ বৈপ্লবিক সমিতির এবং কলকাতায় সুবোধ মল্লিকের বাড়িতে অনুষ্ঠিত নিখিল বঙ্গ বিপ্লবী সম্মেলনের সভাপতি ছিলেন। তিনি বাঙালিদের শারীরিক ব্যায়ামের উপর গুরুত্ব দিতেন।

প্রমথনাথ হাইকোর্টে ব্যারিস্টারি করতেন। তিনি বন্ধু সুরেন্দ্রনাথ বন্দ্যোপাধ্যায়ের অনুরোধে রিপন কলেজে অধ্যাপনার কাজ নেন। তিনি ভাল বক্তা এবং ইংরেজি লেখায় দক্ষ ছিলেন । তিনি কংগ্রেসে কোনদিন যোগ দেন নি। ১৮৮৩ খ্রিষ্টাব্দে তৎকালীন সরকার সুরেন্দ্রনাথ বন্দ্যোপাধ্যায়কে আদালত অবমাননার দায়ে কারাদণ্ড দিলে তিনি বহু লোকের দল যোগাড় করে কারাগার ভেঙে সুরেন্দ্রনাথকে উদ্ধারের পরিকল্পনা করেছিলেন।

রচনাবলী
-------

উপন্যাস

* *যোগী*

গ্রন্থ

* *তর্কতত্ত্ব*
* *জাতি ও ধর্ম*
* *হিস্ট্রি অফ দ্য ইন্টেলেকচুয়াল প্রগ্রেস অফ ইন্ডিয়া*

তথ্যসূত্র
---------

* সংসদ বাঙালি চরিতাভিধান - প্রথম খণ্ড - সাহিত্য সংসদ
* বাংলাপিডিয়ায় প্রমথনাথ মিত্র
ক্লারা টাইবজার্গ
**ক্লারা সোফি টাইবজার্গ সারাউ** (১৮৬৪–১৯৪১) ছিলেন ডেনমার্কের নারী অধিকার কর্মী, শান্তিবাদী এবং শিক্ষাবিদ। ১৯১৫ সালে, তিনি থোরা দাউগার্ডের সাথে হেগের আন্তর্জাতিক মহিলা সম্মেলনে যোগ দিয়েছিলেন। এরপর তিনি ১৯১৬ থেকে ১৯২০ সাল পর্যন্ত ডেনিশ উইমেন্স পিস চেইনের নেতৃত্ব দিতে সাহায্য করেন যা পরবর্তিতে উইমেনস ইন্টারন্যাশনাল লীগ ফর পিস অ্যান্ড ফ্রিডমের ডেনীয় শাখায় পরিণত হয়। প্রথম বিশ্বযুদ্ধের পর ভিয়েনা থেকে ডেনমার্কে ক্ষুধার্ত শিশুদের নিয়ে আসার সাহায্য করার জন্যও তাকে স্মরণ করা হয়।

প্রাথমিক জীবন এবং শিক্ষা
------------------------

১৯৬৪ সালের ৩ মার্চ ভর্ডিংবার্গের কাছে কালভেহভ প্যারিশে জন্মগ্রহণকারী ক্লারা সোফি সারাউ বনকর্মী কনরাড অগাস্ট নিকোলাস সারাউ (১৮১৬–১৮৮৬) ও বেজি উইলহেলমাইন হ্যানসেন (১৮৩৪–১৯০৯) এর মেয়ে। তার বাবা মারা যাওয়ার পর তিনি কোপেনহেগেনে চলে আসেন। সেখানে তিনি ডেন কেল্লের্সকে এন্ডস্যাভেজআনস্টেল্টে শিক্ষক হিসেবে কাজ করতেন, যা প্রতিবন্ধী শিশুদের শিক্ষায় বিষাশায়ীত ছিল। এরপর তিনি যুক্তরাষ্ট্রে চলে যান সেখানে তিনি কাজ করেন এবং ১৮৯২ সাল পর্যন্ত পেনসিলভানিয়া ট্রেনিং স্কুল এন্ড ফিবেলমাইন্ডেড শিশুদেরকে পড়াশোনা চালিয়ে যান।

১৮৯৩ সালের ১৮ মে, তিনি উচ্চ আদালতের বিচারক এরল্যান্ড টাইবজার্গকে (১৮৬৩-১৯২৫) বিয়ে করেন। পরের বছর, তিনি ডেনমার্কের প্রথম মিশ্র বিদ্যালয় এইচ এডলার্স ফ্লেলেসকোলে ইংরেজী শিক্ষক হিসাবে নিযুক্ত হন, সেখানে তিনি ১৯১৫ সাল পর্যন্ত ছিলেন। তিনি চলে যাওয়ার পরেও, তিনি শিক্ষায় আগ্রহী হতে থাকেন, বিশেষ করে প্রতিবন্ধী শিশুদের সাথে।

শান্তি কর্মী হিসেবে কর্মজীবন
----------------------------

১৯১৫ সালে, তিনি হেগের আন্তর্জাতিক নারী শান্তি সম্মেলনে যোগ দেন। টাইবজার্গ গাইরিথ লেমচে, হেনি ফর্চহ্যামার, এস্ট্রিড হেইন, মাতিলদে বাজের এবং এলেন হারুপ সহ ৩০ জন মহিলাদের নিয়ে একটি অধ্যয়ন নেটওয়ার্ক স্থাপন করেছিলেন। তারা ডেনমার্ক জুড়ে ভ্রমণ করে মহিলাদের একটি "শান্তির মুকুট" (ফ্রেডস্ক্রোন) প্রদান করে এবং "ন্যায়বিচারের পরিবর্তে" জন্য আহ্বানকারী একটি তালিকায় স্বাক্ষর করে ডিকেএফ-এর সদস্য হওয়ার জন্য উৎসাহিত করে। টাইবজার্গ ১৯১৫ থেকে ১৯২০ সাল পর্যন্ত সংগঠনটির সভাপতিত্ব করেন, পরবর্তিতে তিনি এটির সদস্য সংখ্যা বৃদ্ধি করে প্রায় ১০,০০০ করেন। ডেনমার্ক জুড়ে স্থানীয় শাখাগুলি প্রতিষ্ঠিত হওয়ার পর, তিনি ১৯২১ থেকে ১৯২৫ সাল পর্যন্ত কোপেনহেগেন শাখার সভাপতিত্ব করেন।

ব্যক্তিগত জীবন
--------------

টাইবজার্গ বিবাহিত ছিল এবং তাদের দুটি সন্তান ছিল। ১৯২৫ সালে তার স্বামীকে হারানোর পর, তিনি কয়েক বছর হিলারিডে কাটিয়েছিলেন, সেখানে তিনি শান্তি উদ্যোগে অংশগ্রহণ অব্যাহত রেখেছিলেন। ১৯৪১ সালের ১৪ জানুয়ারি তিনি কোপেনহেগেনে মারা যান। তাকে টিসভিল্ডের কাছে তিবিরকে সমাধিক্ষেত্রে দাফন করা হয়।

তথ্যসূত্র
---------

1. ↑  "Historie | Kvindefredsliga" (ডেনীয় ভাষায়)। সংগ্রহের তারিখ ২০২১-০৯-০৭।
2. ↑  "Clara Tybjerg"। *www.gravsted.dk*। সংগ্রহের তারিখ ২০২১-০৯-০৭।
***রাস্ট ইন পিস*** (ইংরেজি: Rust in Peace) ক্যালিফোর্নিয়া-ভিত্তিক মার্কিন থ্র্যাশ মেটাল ঘরানার সঙ্গীতদল মেগাডেথের স্টুডিওতে ধারণকৃত চতুর্থ সঙ্গীত-সঙ্কলন। ক্যাপিটাল রেকর্ডস কোম্পানি ১৯৯০ সালের ২৪শে সেপ্টেম্বর তারিখে সঙ্কলনটিকে বাজারে প্রকাশ করে। *রাস্ট ইন পিস* সঙ্কলনটিতে মেগাডেথের সদস্যতালিকায় নতুন দুই সঙ্গীতশিল্পীর আগমন ঘটে; এরা হলেন গিটারবাদক মার্টি ফ্রিডম্যান ও ড্রামবাদক নিক মেনজা। তারা প্রায় দশ বছর ধরে, অর্থাৎ ১৯৯৯ সাল পর্যন্ত মেগাডেথের দলীয় গঠন স্থিতিশীল রাখতে গুরুত্বপূর্ণ ভূমিকা রাখেন। এছাড়া সঙ্গীত সঙ্কলনটি থেকে দুইটি একক গান বাজারে প্রকাশ করা হয়। এগুলি হল হ্যাংগার এইটিন ও হোলি ওয়ার্স... দ্য পানিশমেন্ট ডিউ। বর্তমানে এই গানগুলি মেগাডেথ প্রায়ই দর্শকসমক্ষে সরাসরি পরিবেশনা করে।

*রাস্ট ইন পিস* ভক্ত ও সমালোচক উভয়ের কাছেই ব্যাপক প্রশংসিত হয়। সঙ্গীত-সঙ্কলনটির সুবাদে মেগাডেথ মূলধারার মেটাল শ্রোতাদের দৃষ্টি আকর্ষণ করতে সক্ষম হয়। *ডেসিবেল* ও কেরাং! সাময়িকীগুলির মতে এটি সর্বকালের সেরা থ্র্যাশ মেটার ঘরানার সঙ্গীতসঙ্কলনগুলির একটি। ৩৩তম গ্র্যামি পুরস্কার প্রতিযোগিতাতে সেরা মেটাল পরিবেশনা শ্রেণীতে এই সঙ্কলনটি মনোনয়ন লাভ করেছিল।

*রাস্ট ইন পিস*-এর সঙ্গীত কাঠামো জটিল ও গানের কথা ভাবগম্ভীর, যাতে নিউক্লীয় ধ্বংসলীলা, যুদ্ধ, ধর্ম, ভূমণ্ডলীয় উষ্ণতা বৃদ্ধি ও অশনাক্ত উড়ন্ত বস্তুর মত বিষয়গুলি স্থান পেয়েছে। সঙ্কলনটির শব্দ-উৎপাদন (sound production) অত্যন্ত উচ্চমানের। প্রায় প্রতিটি গানেই দলনেতা ও গিটারবাদক ডেভ মাসটেইন এবং মূল গিটারবাদক মার্টি ফ্রিডম্যানের মধ্যে গিটারবাদনার দ্বৈতযুদ্ধের কারণে সঙ্কলনটির পরতে পরতে প্রচুর সংখ্যক অত্যন্ত দ্রুত, সুরেলা ও জটিল-কাঠামোবিশিষ্ট একক গিটারবাদন অংশের সমাহার ঘটেছে। এর পাশাপাশি কারিগরি জটিলতা, সুরের সমৃদ্ধতা, অত্যন্ত উচ্চ দক্ষতার বাদনক্ষমতা (বেজ গিটার ও ড্রামের ক্ষেত্রেও), থ্র্যাশ মেটালীয় অতিদ্রুত যন্ত্রবাদন ও হেভি মেটালীয় শক্তিশালী যন্ত্রবাদনের সুষম সমন্বয়—এ সবকিছুই এই সঙ্গীত সঙ্কলনটিকে শুধু মেগাডেথের ইতিহাসেই নয়, গোটা মেটাল ঘরানার ইতিহাসে এক অদ্বিতীয় স্থান দখল করতে সাহায্য করেছে।

তথ্যসূত্র
---------

1. ↑  Wiederhorn, Jon। "25 Years ago: Megadeth Release the Tech-Thrash Groundbreaker 'Rust in Peace'"। *Loudwire*। সংগ্রহের তারিখ সেপ্টেম্বর ২৬, ২০১৫।
2. ↑  "Rumbo Recorders client list"। ২৭ মে ২০১৮ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০১৮।
3. ↑  "Hangar 18 [Cassette Single] — Megadeth | Release Information, Reviews and Credits | AllMusic"। *AllMusic*। সংগ্রহের তারিখ আগস্ট ২৩, ২০১৪।
**মালাক্কা নাটা** বা **নাটা** (বৈজ্ঞানিক নাম: ***Caesalpinia bonduc*** বা ***Guilandina bonduc***), (ইংরেজি: Warri tree, বা Grey nicker) হচ্ছে Caesalpiniaceae পরিবারের একটি সপুষ্পক উদ্ভিদ প্রজাতি এবং এদের বিস্তৃতি নিরক্ষীয় পার্শ্ববর্তী এলাকায়। মুহম্মদ কুদরাত-এ-খুদা যৌথভাবে ১৯৬০ সালে নাটা হতে তিতকুটে উপাদান পৃথক করেন।

বর্ণনা
------

শিম গোত্র ভুক্ত গুল্ম জাতীয় উদ্ভিদ এটি। এদের দৈর্ঘ্য ৬ মি. (২০ ফুট) পর্যন্ত। বীজের দৈর্ঘ্য প্রায় ২ সেমি. (০.৭৯ ইঞ্চি)।

ব্যবহার
-------

নাটার ব্যবহার হয় খেলার উপকরণ (যেমনঃ Oware), কখনো অলংকার, আবার কখনোবা ভেষজ চা হিসাবে। আগাছা হিসাবে বিবেচনা করলেও এর রয়েছে অসংখ্য ভেষজ গুণ। শক্ত বীজাবরণ ত্বকের প্রদাহ আর ব্যথা নাশক হিসাবে ব্যবহৃত হয়। গবেষকরা বলেন এর শরীরে রয়েছে ম্যালেরিয়া প্রতিরোধী; অণুজীব, ছত্রাক প্রতিরোধী; টিউমর প্রতিরোধী; লার্ভা ধ্বংসকারী; যকৃৎ রক্ষাকারী; উদ্বেগ প্রশমনকারী; স্নায়ুবিক ব্যথা প্রশমনকারী; ডায়রিয়া প্রতিরোধী; ডায়াবেটিস প্রতিরোধী; কৃমিনাশক; ত্বকের প্রদাহ ও ব্যথা প্রশমনকারী; মাংসপেশীর সংকোচন প্রশমনকারী; ক্যান্সার প্রতিরোধী; বিশেষ চর্মরোগ প্রতিরোধী; খিঁচুনি প্রতিরোধী; এ্যস্ট্রোজেন হরমনের ক্রিয়া প্রশমনকারী এবং ফাইলেরিয়া প্রতিরোধী গুণসম্পন্ন নানান রাসায়নিক যৌগ।[]

নাটার পাতাগুলো
নাটার বীজ

সংস্কৃতিতে
----------

বাংলাদেশের শিল্পী রুনা লায়লা এই নাটাকে নিয়ে গেয়েছেন, 'আমার মন পাখিটা যায়রে উড়ে যায়, ধানশালিকের গাঁয়, যায়রে উড়ে যায়, নাটা বনের চোরা কাটা ডেকেছে আমায়'।

তথ্যসূত্র
---------

1. 1 2  "Taxon: *Caesalpinia bonduc* (L.) Roxb."। *Germplasm Resources Information Network*। United States Department of Agriculture। ২০০৬-১০-২৬। ২০১২-১০-১০ তারিখে মূল থেকে আর্কাইভ করা। সংগ্রহের তারিখ ২০১০-১২-০৬।
2. ↑  Cody, Martin L. (২০০৬)। *Plants on Islands: Diversity and Dynamics on a Continental Archipelago*। University of California Press। পৃষ্ঠা 161। আইএসবিএন 978-0-520-24729-1।
3. ↑  "CAB Direct"। *www.cabdirect.org*। সংগ্রহের তারিখ ২০২১-০৯-২৩।
4. ↑  Oudhia, P. 2007. Caesalpinia bonduc (L.) Roxb. [Internet] Record from PROTA4U. Schmelzer, G.H. & Gurib-Fakim, A. (Editors). PROTA (Plant Resources of Tropical Africa / Ressources végétales de l’Afrique tropicale), Wageningen, Netherlands.
5. ↑  Nelson, Gil (১৯৯৬)। *The Shrubs and Woody Vines of Florida: a Reference and Field Guide*। Pineapple Press Inc। পৃষ্ঠা 177–178। আইএসবিএন 978-1-56164-110-9।

বহিঃসংযোগ
---------

 উইকিমিডিয়া কমন্সে *Caesalpinia bonduc* সম্পর্কিত মিডিয়া দেখুন।

* উইকিপ্রজাতিতে****Caesalpinia bonduc**** সম্পর্কিত তথ্য।
* EOL
**রাস্‌মুস রাস্ক** (ডেনীয়: *Rasmus Rask, আ-ধ্ব-ব: [ʁɑsmus ʁɑsɡ̊]*) (নভেম্বর ২২, ১৭৮৭ - নভেম্বর ১৪, ১৮৩২) একজন ডেনীয় ভাষাতাত্ত্বিক ও পণ্ডিত। তিনি কয়েকটি ব্যাকরণ বই রচনা করেছেন এবং তুলনামূলক ধ্বনিতত্ত্ব ও রূপতত্ত্ব বা শব্দতত্ত্ব নিয়ে কাজ করেছেন। রাস্ক ভাষা শিক্ষার জন্য প্রথমে আইসল্যান্ড যান। সেখানে তিনি আইসল্যান্ডীয় ভাষায় তার প্রথম ব্যাকরণ বই রচনা করেন। পরে তিনি রাশিয়া, পার্সিয়া, ভারত ও সিলন (বর্তমান শ্রীলঙ্কা) ভ্রমণ করেন। তার মৃত্যুর কিছুদিন পূর্বে তিনি কোপেনহেগেন বিশ্ববিদ্যালয় এ প্রাচ্য ভাষার অধ্যাপক হিসেবে নিয়োগ লাভ করেন। রাস্ক মূলত তুলনামূলক ভাষাবিজ্ঞান এ তার অবদানের জন্য প্রসিদ্ধ, বিশেষ করে তার প্রাথমিক সূত্র যা পরে গ্রিম্‌স ল বা রাস্ক রুল নামে পরিচিত লাভ করে।

তথ্যসূত্র
---------

1. ↑  Nielsen, Hans Frede (2008). "Rasmus Kristian Rask (1787-1832): Liv og levned" [Rasmus Kristian Rask (1787-1832): His life] (PDF). Rask (in Danish). Syddansk Universitet. 28: 25–42
2. ↑  "Rasmus Rask". Leksikon (in Danish). Gyldendal

|  |  |
| --- | --- |
|  | *এই ভাষাবিজ্ঞানী বিষয়ক নিবন্ধটি অসম্পূর্ণ। আপনি চাইলে এটি পরিবর্ধন করে* উইকিপিডিয়াকে সাহায্য করতে পারেন। |
**জাতীয় সড়ক ৬** ( এনএইচ ৬), ভারতের একটি উত্তর-দক্ষিণ জাতীয় সড়ক, যা জোরাবাত থেকে শুরু হয়ে জোখওঠারয় শেষ হয়, মহাসড়কটি মেঘালয়, আসাম ও মিজোরাম রাজ্যগুলির মধ্য দিয়ে যায়। এনএইচ -৬ স্থাপন এবং রক্ষণাবেক্ষণ করা হয় সড়ক পরিবহন ও মহাসড়ক মন্ত্রক (মোআরটিএইচ) দ্বারা। এই জাতীয় সড়ক দ্বারা ভারতের সঙ্গে মায়ানমাররে বাণিজ্য পরিচালিত হয়।

সড়কের বিবরণ
------------

জাতীয় সড়ক ৬ ভারতের সাতটি রাজ্যকে উত্তর- দক্ষিণ দিক দিয়ে অতিক্রম করে। 

### মেঘালয়

মূল নিবন্ধ: মেঘালয়ে জাতীয় সড়ক ৬-এর অংশ
সড়কটি মেঘালয় রাজ্যের রী ভোঈ জেলা জোরাবাত থেকে শুরু হয়। এর পর সড়কটি রাজ্যের মোট ৪ টি জেলার মধ্য দিয়ে অগ্রসর হয়, এই জেলাগুলি হল - রি-ভোই, পূর্ব খাসি পাহাড় জেলা, পশ্চিম জৈন্তিয়া পাহাড় জেলা ও পূর্ব জৈন্তিয়া পাহাড় জেলা। জাতীয় সড়ক ৬ মেঘালয় রাজ্য অতিক্রম করে আসাম রাজ্যে প্রবেশ করে। এই জাতীয় সড়কটি মেঘালয় রাজ্যের বেশ কিছু শহরের মধ্য দিয়ে অগ্রসর হয়েছে, এই শহরগুলি হল- জোরাবাত, শিলং, জাওয়াই।

তথ্যসূত্র
---------

1. ↑  "State-wise length of National Highways (NH) in India"। *Ministry of Road Transport and Highways*। সংগ্রহের তারিখ ২৫ এপ্রিল ২০১৯।
2. ↑  "New Numbering of National Highways notification - Government of India" (পিডিএফ)। *The Gazette of India*। ৪ মে ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ এপ্রিল ২০১৯।
3. ↑  "Details-of-National-Highways-as-on-31.03.pdf" (পিডিএফ)। সংগ্রহের তারিখ ২২ অক্টোবর ২০১৯।

প্রবেশদ্বার: সড়ক ভারত
**সেভেন জেড** হল একটি সংকুচিত আর্কাইভ ফাইল ফরম্যাট যা বিভিন্ন ডেটা কম্প্রেশন, এনক্রিপশন এবং প্রাক-প্রসেসিং অ্যালগরিদম সমর্থন করে। সেভেন জেড বিন্যাসটি প্রাথমিকভাবে ৭-জিপ আর্কাইভারে ব্যবহৃত হয়। সেভেন-জিপ প্রোগ্রামটি জিএনইউ লেসার জেনারেল পাবলিক লাইসেন্সের শর্তাবলীর অধীনে সর্বজনীনভাবে উপলব্ধ। এলজেডএমএ এসডিকে ৪.৬২-কে ডিসেম্বর ২০০৮ সালে সর্বজনীন ডোমেইনভুক্ত করা হয়। সেভেন-জিপ এবং এলজেডএমএ এসডিকে-এর সর্বশেষ স্থিতিশীল সংস্করণ হল ২১.০৬।

প্রাতিষ্ঠানিকভাবে, অনানুষ্ঠানিক সেভেন জেড ফাইল ফরম্যাট স্পেসিফিকেশনটি ২০১৫ সাল থেকে সেভেন-জিপের উৎস কোডের সাথে বিতরণ করা হয়। স্পেসিফিকেশনটি উৎস কোড ডিস্ট্রিবিউশনের 'ডক' উপ-ডিরেক্টরিতে সরল পাঠ্য ফরম্যাটে পাওয়া যায়। প্রকাশিত কোডের উপর ভিত্তি করে আরও তথ্যবহুল নতিপত্র লেখার জন্য তৃতীয় পক্ষ থেকেও অনেক প্রচেষ্টা হয়েছে।

তথ্যসূত্র
---------

1. ↑  "A Few Questions for Igor Pavlov"। Dr. Dobb's Data Compression Newsletter। ২০০৩-০৪-৩০। সংগ্রহের তারিখ ২০০৯-১২-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  History of 7-zip changes
3. ↑  LZMA SDK, "DOC" directory, 7zFormat.txt
4. ↑  ".7z format specification — py7zr – 7-zip archive library"। *py7zr.readthedocs.io*।

বহিঃসংযোগ
---------

* প্রাতিষ্ঠানিক ওয়েবসাইট
* SourceForge.net-এ সেভেন জেড
১৯১২ সালে প্রকাশিত সেলিনা সলোমনস দ্বারা *ক্যালিফোর্নিয়ায় আমরা কীভাবে ভোট জিতেছি* তার শিরোনাম পৃষ্ঠা
**ক্যালিফোর্নিয়ায় নারীদের ভোটাধিকার** বলতে ক্যালিফোর্নিয়া অঙ্গরাজ্যে নারীদের ভোটাধিকারের জন্য রাজনৈতিক সংগ্রামকে বোঝায়। আন্দোলনটি ঊনবিংশ শতকে শুরু হয়েছিল এবং ১৯১১ সালের ১০ প্রস্তাব ৪ পাসের মাধ্যমে সফল হয়েছিল। এই আন্দোলনের সাথে জড়িত অনেক নারী ও পুরুষ জাতীয় ভোটাধিকার আন্দোলনে জাতীয় মার্কিন মহিলা ভোটাধিকার সমিতি ও ন্যাশনাল উইমেনস পার্টির মতো সংগঠনের সাথে রাজনৈতিকভাবে সক্রিয় ছিল।

আন্দোলনের উৎপত্তি
-----------------

নারী ভোটাধিকারের উপর বিশিষ্টজনের মতামত, সান ফ্রান্সিসকো কল সংবাদপত্র ৪ জুলাই ১৯০৯
ইতিহাসবিদ রোনাল্ড শ্যাফার ক্যালিফোর্নিয়ায় নারীদের ভোটাধিকার আন্দোলনকে "ধীরগতির নির্মাণ ও প্রাথমিক পরাজয়ের গল্প" হিসাবে উল্লেখ করেছেন। ১৮৬০-এর দশক থেকে, এই পশ্চিম অঙ্গরাজ্যে নারীদের ভোটাধিকারের জন্য অল্প সংখ্যক কর্মী সমবেত হতে শুরু করে। ১৮৬৮ সালে, বক্তা লরা ডি ফোর্স গর্ডন ও আনা ডিকিনসন নারীদের ভোটাধিকারের পক্ষে বক্তৃতা দেন। সুসান বি. অ্যান্টনি গর্ডনের প্রতি এতটাই মুগ্ধ হয়েছিলেন যে তাকে এই বলে উদ্ধৃত করা হয়েছিল, "আপনি কল্পনা করতে পারবেন না যে এমন একজন আন্তরিক, মহৎ তরুণীকে বাগ্মী শক্তির অধিকারী পেয়ে আমার আত্মা কতটা আনন্দিত হয়।" গর্ডন ছিলেন পশ্চিম উপকূলের একজন বিশিষ্ট বক্তা যিনি ১০০টিরও বেশি বক্তৃতা দিয়েছিলেন।

১৮৬৯ সালে, এমিলি পিট ও এলিজাবেথ টি. শেনক সান ফ্রান্সিসকোতে প্রথম প্রশান্ত মহাসাগরীয় উপকূল ভোটাধিকার বৈঠকের আয়োজন করেন। ক্যালিফোর্নিয়ায় ভোটাধিকার আন্দোলনের প্রথম দিকে পূর্ব উপকূলে পশ্চিমা ভোটাধিকারবাদী এবং জাতীয় ভোটাধিকার সংগঠকদের মধ্যে একটি বিস্তৃত সংযোগ ছিল। এলিজাবেথ ক্যাডি স্ট্যান্টন এলিজাবেথ টি. স্নেকের প্রতি মুগ্ধ হয়ে তাকে "উল্লেখযোগ্য চর্চা ও গবেষণার একজন নারী" বলে অভিহিত করেন।

তথ্যসূত্র
---------

1. ↑  "California Women Suffrage Centennial | California Secretary of State"। *www.sos.ca.gov*। সংগ্রহের তারিখ ২০১৯-০৮-১০।
2. ↑  Schaffer, Ronald (নভেম্বর ১৯৭৬)। "The Problem of Consciousness in the Woman Suffrage Movement: A California Perspective": 469–493। জেস্টোর 3638099। ডিওআই:10.2307/3638099।
3. 1 2  Haughton, Barbara (জুলাই ৪, ১৯০৯)। "Suffrage Campaigns in California"। *The San Francisco Call*। সংগ্রহের তারিখ আগস্ট ৯, ২০১৯।
4. 1 2  "Overlooked No More: Laura de Force Gordon, Suffragist, Journalist and Lawyer"। *The New York Times* (ইংরেজি ভাষায়)। ২০১৯-০১-০৯। আইএসএসএন 0362-4331। সংগ্রহের তারিখ ২০১৯-০৮-১০।
5. ↑  Stanton, Elizabeth Cady; Anthony, Susan B. (১৮৮৭)। *History of Woman Suffrage* (ইংরেজি ভাষায়)। Susan B. Anthony।
একটি সিপিইউ মেমোরি ক্যাশের ডায়াগ্রাম
কম্পিউটিংয়ের জগতে একটি **ক্যাশ** (/ˈkæʃ/ *KASH*) হল একটি উপাদান যা স্বচ্ছভাবে ডাটা জমা করে যাতে করে ভবিষ্যতে সেই ডাটা চাওয়া মাত্র দ্রুততার সাথে প্রেরণ করা যায়। যে ডাটা ক্যাশে জমা থাকে তা হতে পারে আগেই গণনাকৃত ফলাফলের মান বা আসল মানের কপি যা অন্য কোথাও সংরক্ষণ করা আছে। যদি চাহিদার ডাটা ক্যাশে থাকে (**ক্যাশ হিট**), তবে চাহিদাটি সাধারণভাবে ক্যাশ থেকে পড়ে সরবরাহ করা হয়, যা তুলনামূলক দ্রুতগতির হয়। অন্যথায় (**ক্যাশ মিস**), ডাটাকে পুনরায় গণনা করে বা অন্য কোথাও থেকে (আসল গণনাকৃত সংরক্ষণ স্থান) নিয়ে আসা হয়, যা তুলনামূলকভাবে কম গতির হয়ে থাকে। সুতরাং, ক্যাশ থেকে যত বেশি চাহিদামাত্র ডাটা পাওয়া যাবে ততই পুরো সিস্টেমের কার্যক্ষমতা দ্রুত হবে।

কম খরচ এবং সুদক্ষ ডাটা ব্যবহারের কথা মাথায় রেখে ক্যাশ সাধারণত ছোট পরিমানের হয়। তবুও, ক্যাশের কার্যকারিতা কম্পিউটিংয়ের নানা দিকে বিস্তৃত কারণ কম্পিউটার এ্যাপলিক্লেশনগুলোর বৈশিষ্ট্যসূচক স্থানের সূত্র থাকে। যদি ডাটা আবার চাওয়া হয় যা আগেও চাওয়া হয়েছিল সূত্রগূলো অস্থায়ী অবস্থানের প্রকাশ করে। সূত্রগুলো ব্যপনস্থল অবস্থান প্রকাশ করে যদি অনুরোধের ডাটা ডাটার কাছেই অবস্থান করে এবং তা ইতোমধ্যেই চাওয়া হয়েছে।

### সিপিইউ ক্যাশ

মূল নিবন্ধ: সিপিইউ্ ক্যাশ
মূল মেমোরির তুলনায় সিপিইউর নিকটবর্তী ছোট একটি মেমোরি অনেক দ্রুততার সহিত কাজ করতে পারে। ১৯৮০ দশকের পরবর্তী বেশিরভাগ সিপিইউতে একটি অথবা তারও বেশি ক্যাশ ব্যবহার করা হয়েছে এবং বর্তমানের উচ্চ ক্ষমতার ডেস্কটপ, সার্ভারের মাইক্রোপ্রসেসরে অনেকগুলো হয়ত অর্ধ ডজনের কাছাকাছি ক্যাশ ব্যবহার করা হয়। প্রত্যেকটি ভিন্ন ভিন্ন উদ্দেশ্যে। বিশেষ উদ্দেশ্যের ক্যাশের উদাহরণ হল ডি-ক্যাশ (ডাটা ক্যাশ) এবং আই-ক্যাশ (নির্দেশনা ক্যাশ)

আরো দেখুন
---------

* ক্যাশ এ্যালগরিদম
* ক্যাশ সঙ্গতি
* ক্যাশ কালারিং
* ক্যাশ ক্রমাধিকারতন্ত্র
* ক্যাশ-oblivious algorithm
* ক্যাশ stampede
* ক্যাশ language model
* ডাটাবেজ ক্যাশ
* Dirty bit
* ডিস্ক বাফার (Hardware-based cache)
* ক্যাশ manifest in HTML5
* পাঁচ-মিনিট নিয়ম
* Pipeline burst cache
* অস্থায়ী ফাইল

তথ্যসূত্র
---------

1. ↑  "Cache"। *Merriam-Webster Online Dictionary*। Merriam-Webster, Incorporated। সংগ্রহের তারিখ ২ মে ২০১১।

অধিকতর পড়ুন
------------

* "What Every Programmer Should Know About Memory"[*স্থায়ীভাবে অকার্যকর সংযোগ*] by Ulrich Drepper
* "Caching in the Distributed Environment"
**ভবানীগঞ্জ সরকারি কলেজ** বাংলাদেশের রাজশাহী বিভাগের অন্যতম একটি সেরা কলেজ। এটি রাজশাহী বিভাগের, রাজশাহী জেলার বাগমারা উপজেলার ভবানীগঞ্জ পৌরসভায় অবস্থিত। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এবং জাতীয় বিশ্ববিদ্যালয় এর অধীনে পরিচালিত। ভবাাানীগঞ্জ সরকারি কলেজ রাজশাহী অঞ্চলের সেরা দশ কলেজের একটি।

ইতিহাস
------

অবকাঠামো
--------

শিক্ষা কার্যক্রম
----------------

এখানে উচ্চ মাধ্যমিক, ডিগ্রী পাস কোর্স এবং স্নাতক (সম্মান) পড়ার ব্যবস্থা আছে। 

উচ্চমাধ্যমিক (বিজ্ঞান, ব্যবসায় শিক্ষা এবং মানবিক) বিভাগ রয়েছে।

ডিগ্রী পাস ( বিএসসি, বিবিএস, বিএসএস এবং বিএ) কোর্স রয়েছে।

স্নাতক (সম্মান) বা অনার্স: (ব্যবস্থাপনা, রাষ্ট্রবিজ্ঞান, ভূগোল ও পরিবেশ, সমাজকর্ম, ইতিহাস এবং ইসলামের ইতিহাস) ৬টি কোর্স রয়েছে।

তথ্যসূত্র
---------

1. ↑  "Institute Basic Info"। *Education Management Information System*। Directorate of Secondary And Higher Education। ৩১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৯।
2. ↑  ভবানীগঞ্জ সরকারি কলেজ।  `|শিরোনাম=` অনুপস্থিত বা খালি (সাহায্য)
**ভবানীচরণ লাহা**  (১৮৮০ - ১৯৪৬ )ছিলেন একজন খ্যাতনামা  ভারতীয় বাঙালি চিত্রশিল্পানুরাগী ও শিল্পী।

জীবনী
-----

ভবানীচরণ লাহার জন্ম  ব্রিটিশ ভারতের অধুনা  বাংলাদেশের চট্টগ্রাম বিভাগের লোহাগাড়া উপজেলার আমিরাবাদের এক জমিদার বংশে। পিতা চণ্ডীচরণ লাহা ছিলেন একজন ব্যবসায়ী। ভবানীচরণ প্রাথমিক শিক্ষা সম্পন্ন করার পর ভরতি হন কলকাতার জুবিলি আর্ট একাডেমিতে। এই আর্ট কলেজের শিক্ষা অন্য আট-দশটি সাধারণ বিদ্যাপীঠের মত ছিল না। এখানে তার সহপাঠী ছিলেন অতুল সুর ও হেমেন্দ্রনাথ মজুমদার।

১৯১৯ খ্রিষ্টাব্দে তিনি যোগেন্দ্রনাথ শীল, যামিনী রায়, হেমেন্দ্রনাথ মজুমদার এবং অতুল বসুর সঙ্গে কলকাতায় স্থাপন করেন 'ইন্ডিয়ান অ্যাকাডেমি অফ ফাইন আর্ট'।

১৯২১ খ্রিস্টাব্দে অতুল বসুর সহযোগিতায় তিনি 'সোসাইটি অফ ফাইন আর্টস' প্রতিষ্ঠা করেন। এই সোসাইটি প্রচলিত প্রাচ্য কলাচিত্রের তৎপরতা ও প্রদর্শনীর বিরুদ্ধে প্রতিবাদের মাধ্যম হিসেবে কাজ করত।

তিনি লন্ডনের রয়াল সোসাইটির ফেলো, রয়াল এশিয়টিক সোসাইটি অফ বেঙ্গল তথা বর্তমানের এশিয়াটিক সোসাইটি (কলকাতা)র সভ্য, কলকাতার মহাবোধি সোসাইটির সহ-সভাপতি হন। বহু শিল্পকলা ও সংগীত-প্রতিষ্ঠানের সঙ্গে ভবানীচরণের ঘনিষ্ঠ যোগাযোগ ছিল। "রূপমণি" নামক শিল্প প্রতিষ্ঠানের পৃষ্ঠপোষক ছিলেন তিনি। "ললিতা" নামের এক শিল্পকলা বিষয়ক পত্রিকা প্রতিষ্ঠা করেন। তিনি ভারতীয় চারুকলা প্রতিষ্ঠানের সদস্যরূপে মনোনীত হয়েছিলেন। তার সংগ্রহে ছিল দেশ-বিদেশের বহু দুষ্প্রাপ্য শিল্পসম্ভার। নতুন দিল্লির ললিতকলা সমিতির উদ্যোগে যে ভারতীয় চারুকলা প্রতিষ্ঠান স্থাপিত হয়, তার বঙ্গীয় অংশ নির্মাণের সমস্ত ব্যয়ভার বহন করেছিলেন তিনি। শিক্ষা বিস্তারে ও জনকল্যাণেও তার বিশেষ অবদান ছিল। ১৯১৭ খ্রিস্টাব্দে বাংলাদেশে তার নিজের গ্রামে বিদ্যালয় স্থাপন করেন। শতাব্দী প্রাচীন বিদ্যালয় - *আমিরাবাদ বি সি লাহা স্কুল ও কলেজ* নামে পরিচিত।

শিল্পকর্ম
---------

ভারতবর্ষ পত্রিকার প্রথম সংখ্যায় তার অঙ্কিত "সীতার অগ্নিপরীক্ষা" ও পরে আরো বহু ছবি প্রকাশিত হয়। 

কলকাতার ভিক্টোরিয়া স্মৃতিসৌধে ভারতের তৎকালীন শিক্ষা মন্ত্রী অধ্যাপক এস.নুরুল.হাসানে উদ্যোগে গঠিত ক্যালকাটা গ্যালারিতে অন্যান্য চিত্রশিল্পীদের সঙ্গে সংযোজিত হয় 
*ভবানীচরণ লাহা দ্বারা কার্ড খেলোয়াড়*

তথ্যসূত্র
---------

1. 1 2  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৫১৩, আইএসবিএন ৯৭৮-৮১-৭৯৫৫-১৩৫-৬
2. ↑  প্রবাসী পত্রিকা-১৩৪৬ পৃষ্ঠা ৬৮৪
3. ↑  "আমিরাবাদ বি সি লাহা স্কুল ও কলেজ - একটি আদর্শ শিক্ষাঙ্গণ"। সংগ্রহের তারিখ ২০২২-০৮-১৯।
4. ↑  "ভিক্টোরিয়া মেমোরিয়াল- কলকাতা গ্যালারি"। সংগ্রহের তারিখ ২০২২-০৯-১৯।
**জুলিয়া পিয়ারসন** (ইংরেজি: Julia Pierson; জন্ম: ১৯৫৯ কিংবা ১৯৬০) ফ্লোরিডা অঙ্গরাজ্যে জন্মগ্রহণকারী মার্কিন গোয়েন্দা সংস্থার প্রথম নারী পরিচালক। তিনি পূর্বতন পরিচালক মার্ক সুলিভানের স্থলাভিষিক্ত হবেন। যুক্তরাষ্ট্রের প্রেসিডেন্ট বারাক ওবামা জুলিয়া পিয়ারসনকে গোয়েন্দা সংস্থার (সিক্রেট সার্ভিস) পরিচালক হিসেবে নিয়োগ দিয়েছেন। তিনি হতে যাচ্ছেন পুরুষ-নিয়ন্ত্রিত প্রথম নারী পরিচালক।

প্রাথমিক জীবন
-------------

যুক্তরাষ্ট্রের ফ্লোরিডায় ১৯৫৯ সালে জন্ম জুলিয়ার। বিদ্যালয়ে পড়াশোনার সময় তিনি ডিজনি ওয়ার্ল্ডে কাজ করতেন। ১৯৮১ সালে ক্রিমিনাল জাস্টিস বিষয়ে ইউনিভার্সিটি অব সেন্ট্রাল ফ্লোরিডা থেকে স্নাতক সম্পন্ন করেন। ছোটবেলা থেকেই এ কাজের প্রতি আগ্রহ ছিল জুলিয়ার। তাই পড়াশোনার ক্ষেত্র হিসেবেও তিনি পছন্দ করেছিলেন ক্রিমিনাল জাস্টিসকে।

কর্মজীবন
--------

স্নাতক সম্পন্ন করার পর জুলিয়া ওরল্যান্ডো পুলিশ বিভাগে (ওপিডি) প্রায় তিন বছর চাকরি করেন। এ বিভাগে থাকাকালে তিনিই প্রথম নারী পুলিশ হিসেবে ওপিডি বিট (যাঁরা সাধারণ নাগরিকদের কাছাকাছি থেকে সেবা দেন) কর্মকর্তা হিসেবে কাজ করেছেন। ইউএসএসএসে যোগ দেয়ার পর ধীরে ধীরে পদোন্নতি হতে থাকে। কাজের দক্ষতাস্বরূপ এ সংস্থায় উপসহকারী পরিচালক, বিশেষ গোয়েন্দাসহ যুক্তরাষ্ট্রের প্রেসিডেন্টদের গোয়েন্দা শাখার গুরুত্বপূর্ণ দায়িত্ব পালন করেন।

ইউএসএসএসের প্রধান পরিচালক হিসেবে জুলিয়ার নাম ঘোষণা করে এক বিবৃতিতে বর্তমান মার্কিন প্রেসিডেন্ট ওবামা বলেন, 'এই সংস্থায় ৩০ বছরেরও বেশি সময় ধরে একনিষ্ঠতার সঙ্গে কাজ করে জুলিয়া কাজের প্রতি নারী-পুরুষের সমান উৎসর্গের দৃষ্টান্ত স্থাপন করেছেন।' প্রেসিডেন্ট ওবামা আরও জানান, 'জুলিয়ার অর্জন সবার জন্য একটি অনন্য দৃষ্টান্ত। আমি জানি তার এই অভিজ্ঞতা একটি গুরুত্বপূর্ণ সংস্থার প্রধান হিসেবে কাজ করতে নতুন চ্যালেঞ্জ গ্রহণে তাকে নির্দেশনা দেবে।

জুলিয়া ১৯৮৩ সালে গোয়েন্দা সংস্থার মিয়ামি শাখায় যোগদান করেন। ১৯৮৮ সালের পর তিনি প্রেসিডেন্টের নিরাপত্তা বিভাগে ৪ বছর কাজ করেন। জুলিয়ার নিয়োগ নিশ্চিত করতে মার্কিন পার্লামেন্টে (কংগ্রেস) কোন বিল পাস হতে হবে না।

তথ্যসূত্র
---------

1. ↑  *মার্কিন গোয়েন্দা সংস্থায় প্রথম নারী পরিচালক  ওয়েব্যাক মেশিনে আর্কাইভকৃত ২০১৮-০৩-০২ তারিখে*, অনলাইন ডেস্ক, দৈনিক প্রথম আলো। ঢাকা থেকে প্রকাশের তারিখ: ২৭-০৩-২০১৩ খ্রিস্টাব্দ।
2. ↑  *মার্কিন গোয়েন্দা সংস্থার প্রথম নারী পরিচালক[*স্থায়ীভাবে অকার্যকর সংযোগ*]*, সিডিনিউজ২৪.কম। ঢাকা থেকে প্রকাশের তারিখ: ২৭-০৩-২০১৩ খ্রিস্টাব্দ।
3. 1 2  *যুক্তরাষ্ট্রের গোয়েন্দা সংস্থার প্রথম নারী প্রধান[*স্থায়ীভাবে অকার্যকর সংযোগ*]*, গ্রন্থনা: নুরুন্নবী চৌধুরী, দৈনিক প্রথম আলো। ঢাকা থেকে প্রকাশের তারিখ: ০৩-০৪-২০১৩ খ্রিস্টাব্দ।
4. ↑  *মার্কিন গোয়েন্দা সংস্থায় প্রথম নারী পরিচালক  ওয়েব্যাক মেশিনে আর্কাইভকৃত ৪ মার্চ ২০১৬ তারিখে*, দৈনিক সংবাদ। ঢাকা থেকে প্রকাশের তারিখ: ২৮ মার্চ ২০১৩ খ্রিস্টাব্দ।
5. ↑  *মার্কিন গোয়েন্দা সংস্থার প্রথম নারী পরিচালক জুলিয়া পিয়ারসন[*স্থায়ীভাবে অকার্যকর সংযোগ*]*, দৈনিক ইনকিলাব। ঢাকা থেকে প্রকাশের তারিখ: ০৪ এপ্রিল ২০১৩ খ্রিস্টাব্দ।

টেমপ্লেট:মার্কিন গোয়েন্দা সংস্থার পরিচালকগণ
**আল্লামা রাগিব ইস্পাহানি (আরবী:** ابوالقاسم حسین ابن محمّد الراغب الاصفهانی**)** একজন বিখ্যাত ফিকাহবিদ, ভাষ্যকার, সাহিত্যিক ও ভাষাবিদ ছিলেন।তিনি প্রধানত আরবি ও ফারসি ভাষায় গ্রন্থ রচনা করেছেন।

নাম
---

তার পুরো নাম- আবুল কাসিম হুসাইন ইবনে মুহাম্মদ ইবনে মুফাজ্জাল ইবনে মুহাম্মদ। ইস্পাহান তার জন্মভূমি হওয়ায় তিনি রাগিব ইস্পাহানী নামে পরিচিত।

জন্ম
----

তিনি ইরানের ইস্পাহান শহরে এগারো শতকে জন্মগ্রহণ করেন।

জীবনযাপন
--------

তার জীবনের বিস্তারিত জানা যায় না। তিনি আব্বাসীয় শাসনামলে জীবনের বেশিরভাগ মূল্যবান সময় বাগদাদ ও ইস্পাহানে কাটিয়েছেন। আল্লামা জামখশারী তাফসির কাশফের লেখক তার গ্রন্থ থেকে অনেক উপকৃত হয়েছেন। ইমাম রাগিব ছিলেন জ্ঞান সাধনায় মগ্ন এক মনীষী। যিনি বিস্তৃত জ্ঞান-বিজ্ঞানের নানা শাখায় রেখেছেন তার স্বাক্ষর। সাহিত্যে ও দর্শনের পাশাপাশি সমস্ত জ্ঞানে ছিলেন দক্ষ।তিনি উচুমানের আধ্ম্যাতিক সুফিও ছিলেন। তিনি কুরআনের একটি দুর্দান্ত তাফসীরও লিখেছেন।

মনীষীদের চোখে
-------------

আল্লামা যাহাবী তাকে "তবাকাতুল মুফাসসিরিন"এর মধ্যে উল্লেখ করেছেন।

ইমাম সুয়ূতী তাকে অভিধান ও ব্যাকরণবিদ ইমামদের মধ্যে গণ্য করেছেন।

রচনাবলী
-------

ইমাম রাগিব ইস্পাহানির রচনাগুলো নিম্নরূপ:

* محاضرات الادباء
* حل متشابہات القرآن
* المفردات فی غریب القرآن
* الذریعہ الی مکارم الشریعہ
* درۃ التاویل فی غرۃ التنزیل
* تحقیق البیان فی تاویل القرآن
* افانین البلاغۃ।
* کتاب الایمان والکفر
* تفصیل النشاتین
* کتاب احتجاج القراء۔
* کتاب المعانی الاکبر

মৃত্যু
------

ইমাম রাগিব ইস্পাহানি বাগদাদে ৫০২ হিজরী/১১০৮ খ্রিষ্টাব্দে মৃত্যুবরণ করেন ।

তথ্যসূত্র
---------

1. ↑  "al-Raghib al-Isfahani"। *Oxford Reference* (ইংরেজি ভাষায়)। ডিওআই:10.1093/oi/authority.20110803095402791। সংগ্রহের তারিখ ২০২০-০৪-২৫।
2. ↑  "Al-Raghib al-Isfahani"। *Wikipedia* (ইংরেজি ভাষায়)। ২০২০-০২-১২।
3. ↑  "حضرت امام راغب اصفہانی ؒ – الفضل ڈائجسٹ" (ইংরেজি ভাষায়)। সংগ্রহের তারিখ ২০২০-০৪-২৫।
4. ↑  الأصفهاني, الراغب। "مفردات ألفاظ القرآن الكريم - اردو - الراغب الأصفهاني"। *IslamHouse.com* (উর্দু ভাষায়)। সংগ্রহের তারিখ ২০২০-০৪-২৫।
5. ↑  الأعلام، خير الدين الزركلی، دار العلم للملايين بيروت
**বৈজায়ান্ত্** "**জয়**" **পাণ্ডা** (ইংরেজি: Baijayant "Jay" Panda) একজন ভারতীয় রাজনীতিক। বর্তমান ভারতের নিম্ন কক্ষ লোকসভার সদস্য। তিনি বিজু জনতা দলের সদস্য রূপে কেন্দ্রপারা লোকসভা কেন্দ্র থেকে বিজয়ী হন। তিনি ২০০০র থেকে ২০০৯ সাল পর্যন্ত রাজ্যসভার সদস্য ছিলেন।

প্রারম্ভিক জীবন
---------------

১৯৬৪ সালের ১২ জানুয়ারি কটকে জয় পাণ্ডার জন্ম হয়েছিল। তার পিতা বংশীধর পাণ্ডা ও মাতা ইলা পাণ্ডা। তিনি মিচিগান প্রযুক্তি বিশ্ববিদ্যালয়ে (Michigan Technological University) অধ্যয়ন করেন। অভিযান্ত্রিক ও ম্যানেজমেন্টের জ্ঞানে পুষ্ট পাণ্ডা রাজনীতিতে পদার্পণ করার আগে কর্পোরেট সেক্টরে কাজ করেছিলেন। তিনি বিজু জনতা দল গঠন করতে বিজু পাটনায়ককে এবং পরে নবীন পাটনায়ককে সহযোগিতা করেন।

পাণ্ডা ১৯৯৪ সালে জাগী মঙ্গত পাণ্ডাকে বিয়ে করেন। তার স্ত্রী জাগী মঙ্গত পাণ্ডা একজন উদ্যোগপতি এবং বর্তমান অরটেল কমিউনিকেশন লিমিটেডের পরিচালন সঞ্চালক।

তথ্যসূত্র
---------

1. ↑
2. ↑  "সংরক্ষণাগারভুক্ত অনুলিপি"। ২৭ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৮।
3. ↑
4. ↑  "Jay & Jagi Panda"। *Atelier*। ১৩ জুন ২০১৫ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০১৩।
***বরুণাস্ত্র*** (সংস্কৃত: वरुणास्त्र) ভারতীয় শাস্ত্র অনুসারে জলের অস্ত্র (ঝড়), বরুণ, বারিমণ্ডলের দেবতা দ্বারা গৃহীত। কাহিনীগুলোতে, এটি জলের মতো যে কোনও অস্ত্রের আকার ধারণ করতে বলা হয়। ব্যবহারের পরে, এটি প্রচুর পরিমাণে জল নিয়ে আসে যা পদাতিক বাহিনীর বড় অংশকে ধুয়ে দেয়। এই অস্ত্রের একমাত্র কাউন্টার হল বিষোশাস্ত্র যা দেবতাদের রাজা ইন্দ্রর থেকে পাওয়া যেতে পারে। ভারতীয় পৌরাণিক কাহিনী বা পুরাণ অনুসারে এই অস্ত্রটি রাম, লক্ষ্মণ, হনুমান, রাবণ, মেঘনাদ, বিশ্বামিত্র, বশিষ্ঠ, অর্জুন, কর্ণ, কৃষ্ণ, সাত্যকি, অভিমন্যু, প্রদ্যুম্ন, দ্রোণের, ভীষ্ম এবং অন্যান্য অনেক বিখ্যাত যোদ্ধামতো মহান যোদ্ধাদের দ্বারা প্রাপ্ত হয়েছিল বলে জানা যায়।

শাস্ত্র বলে যে এই অস্ত্রটি বরুণ বা শিবের ধ্যানের মাধ্যমে প্রাপ্ত হয়েছিল এবং এটি অত্যন্ত যত্ন এবং দক্ষতার সাথে ব্যবহার করা হয়েছিল। কোনো অনভিজ্ঞ যোদ্ধার পক্ষে এই অস্ত্রের ব্যবহার সম্ভব ছিল না, কারণ সামান্য ভুল হলে ব্যবহারকারী নিজেই ধ্বংস হয়ে যেতে পারে। ভারতীয় ধর্মগ্রন্থ এবং মহাকাব্যগুলি মন্ত্রগুলির যথাযথ ব্যবহার দ্বারা ব্যবহৃত অস্ত্র সম্পর্কে বড় অন্তর্দৃষ্টি দেয়। নির্ধারিত পদ্ধতিতে মন্ত্র উচ্চারণের মাধ্যমে অস্ত্র ব্যবহার করা হতো।

তথ্যসূত্র
---------

1. ↑  Bane, Theresa (২৯ মে ২০২০)। *Encyclopedia of Mythological Objects*। আইএসবিএন 9781476639208। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------